„ Það var bara eins og ég hefði fengið dóm , “ segir tónlistarkonan Ragnhildur Gísladóttir í samtali við Loga Bergmann í spjallþætti hans þegar hann spurði út í hvernig henni hafið liðið þegar kærasti hennar , Birkir Kristinsson hlaut dóm fyrir efnahagsbrot árið 2014 . „ Þegar fólk er svona tengt , eins og eitt , þá tekur maður þetta bara í hjartað , “ segir Ragnhildur . Sumarið 2014 var dómur kveðinn upp yfir fjórum fyrrum starfsmönnum Glitnis , meðal annars Birki sem var viðskiptastjóri hjá Glitni . Hann var dæmdur í fimm ára fangelsi en í desember 2015 mildaði Hæstiréttur dóminn og hlaut Birkir þá fjögurra ára dóm . Ragnhildur telur málið hafa verið skilið eftir í lausu lofti og hún var mjög hissa . „ Ég vissi náttúrulega að þetta var ekki rétt og ég hélt reyndar að þegar þetta var kært til Hæstaréttar að réttlætið myndi koma fram , “ útskýrir hún . „ Maður trúir varla að maður hafa þurft að fara í gegnum þetta , að hafa þurft að kyngja þessu . “